Opasni komercijalni testovi za tuberkolozu
Dve nedavno objavljene studije ustanovile su da je komercijalni test krvi nepouzdan i da čak može da doprinese širenju tuberkoloze
Od tuberkuloze umire milion 700 hiljada ljudi godišnje širom sveta. U Indiji, gde je prema preporukama test bio u širokoj upotrebi, prema zvaničnim podacima, više od dva miliona novih slučajeva se pojavi svake godine. Zapravo, studije koje su navele SZO da reaguje radjene su u Indiji, gde su istraživači naveli da su testovi krvi doprineli povećanju broja inficiranih tuberkulozom u zemlji. Oni su za takav ishod okrivili nepreciznost testa, ističući da neustanovljeni i netretirani slučajevi zapravo znače da inficirana osoba može da nastavi da inficira druge. Doktor Dejvid Daudi iz škole za javno zdravlje Univerziteta Džons Hopkins bio je na čelu istraživačkog tima jedne od studija. „ Doktor Daudi kaže da je tradicionalno testiranje uzimanjem brisa iz grla i dalje najjeftiniji i najdelotvorniji način da se ustanovi dijagnoza tuberkuloze. Ali pošto taj test zahteva mnogo vremena, kaže on, test krvi se češće koristi jer je jednostavan, usmeren i brzo se izvede. Stručnjaci takodje navode da su testovi krvi višemilionski biznis u zemljama u razvoju. Svetska zdravstvena organizacija saopštila je da se više od milion testova izvede svake godine, iako ih zvanično nije odobrilo ni jedno regulatorno telo. Nakon što je SZO izdala nova uputstva, vlada Indije uputila je zvanični poziv lekarima i laboratorijama da ne koriste neprecizne dijagnostičke testove. Medjutim biće potrebno odredjeno vreme pre nego što se slika na terenu promeni u velikoj zemlji poput Indije. U svakom slučaju stručnjaci na terenu pozdravili su saopštenje Svetske zdravstvene organizacije kao i odgovor indijske vlade.